
అహ్మదాబాద్ : వస్తు, సేవల పన్ను (జీఎస్టీ)లో పెను మార్పుల పట్ల ప్రధానమంత్రి నరేంద్ర మోదీ హర్షం వ్యక్తం చేశారు. మితిమీరిన నిబంధనలను పాటించవలసిన (రెడ్ టేపిజం) అవసరం నుంచి వ్యాపారులను కాపాడటమే తమ ప్రభుత్వ లక్ష్యమని చెప్పారు. ద్వారకలో జరిగిన కార్యక్రమంలో ఆయన మాట్లాడారు.శుక్రవారం జరిగిన జీఎస్టీ కౌన్సిల్ 22వ సమావేశంలో చిన్న, మధ్య తరహా వ్యాపార వర్గానికి సానుకూలంగా నిర్ణయాలు తీసుకున్న సంగతి తెలిసిందే.ఈ మార్పులను మోదీ ప్రస్తావిస్తూ తమ ప్రభుత్వం దేశంలోని వ్యాపార వర్గాలకు మితిమీరిన నిబంధనలను పాటించవలసిన అవసరం కల్పించాలని కోరుకోవడం లేదన్నారు. తాజా మార్పులను దేశవ్యాప్తంగా అందరూ దీపావళి ముందే వచ్చినట్లు స్వాగతించడం సంతోషంగా ఉందన్నారు.

ahmadabad : vastu, sevala pannu (gst)loo penu maarpula patla pradhaanamantri narendra modii harsham vyaktam chesaru. mitimeerina nibandhanalanu paatinchavalasina (red tapism) avasaram nunchi vyaapaarulanu kapadatame tama prabhutva lakshyamani cheppaaru. dwaarakalo jarigina kaaryakramamlo aayana matladaru.sukravaaram jarigina gst counsil 22va samavesamlo chinna, madhya taraha vyapara vargaaniki saanukuulamgaa nirnayaalu teesukunna sangati telisinde.ee maarpulanu modii prastaavistuu tama prabhutvam desamloni vyapara vargaalaku mitimeerina nibandhanalanu paatinchavalasina avasaram kalpinchaalani korukovadam ledannaru. taja maarpulanu desavyaaptamgaa andaruu deepaavali munde vachinatlu swaagatinchadam santoshamgaa undannaaru.